钦定古今图书集成/理学汇编/学行典/第004卷 > 朱子全书 > 《答林择之》
## 钦定古今图书集成/理学汇编/学行典/第004卷 > 朱子全书 > 《答林择之》

“涵养则其本益明，进学则其智益固，表里互相发也。”
此语甚佳。但所引《三传》语，自始学以至成德，节次随
处可用，不必以三语分先后也。盖义理人心之固有，
苟得其养而无物欲之昏，则自然发见明著，不待别
求。格物致知，亦因其明而明之尔。今乃谓不先察识
端倪，则涵养个甚底，不亦太急迫乎！